**DEDDF RHEOLeiddio AC AROLygu gOFAL CYMDEITHASOL (cYMRU) 2016**

**Cwestiynau cyffredin am   
Ofal Cymdeithasol Cymru**

1. **Beth ydy Gofal Cymdeithasol Cymru?**

O Ebrill 2017, yr enw newydd ar Gyngor Gofal Cymru fydd Gofal Cymdeithasol Cymru a bydd yn ysgwyddo cyfrifoldebau newydd i wella ansawdd gwasanaethau gofal cymdeithasol. Yn ychwanegol at y broses o reoleiddo a datblygu’r gweithlu, bydd GCC yn arwain i sicrhau gwelliant strategol a mabwysiadu dull ‘sector cyfan’ cydweithredol o fynd ati ac mae’r ddau beth yn cael eu cydnabod ar draws y sector yn newidiadau mawr pwysig ym maes gofal cymdeithasol.

Ceir trosolwg defnyddiol o’r hyn fydd [Gofal Cymdeithasol Cymru yn ei wneud](http://www.cgcymru.org.uk/beth-fydd-gofal-cymdeithasol-cymru-yn-ei-wneud/?force=2&bc=5115:5116|).

1. **Beth fydd rôl Gofal Cymdeithasol Cymru?**

Bydd Gofal Cymdeithasol Cymru yn Gorff a Noddir gan Lywodraeth Cymru gyda chyfrifoldeb dros reoleiddio a datblygu gweithlu gofal cymdeithasol ac i wella’r sector drwy Gymru gyfan.

Ceir rhestr wirio ddefnyddiol ar yr hyn y bydd [Gofal Cymdeithasol Cymru yn ei wneud](http://www.cgcymru.org.uk/beth-fydd-gofal-cymdeithasol-cymru-yn-ei-wneud/?force=2&bc=5115:5116|) (ar ôl iddo gael ei sefydlu) yn ychwanegol at yr hyn y mae Cyngor Gofal Cymru yn ei wneud nawr.

1. **A fydd Gofal Cymdeithasol Cymru yn cynghori’r Llywodraeth ar feysydd polisi a allai gael effaith bositif ar y gweithlu gofal cymdeithasol?**

Bydd Gofal Cymdeithasol Cymru yn gyfrifol am arwain gwelliant ym maes gofal cymdeithasol. Bydd hyn yn golygu y bydd rhaid iddo weithio’n agos gyda’r sector i ganfod yr hyn sydd angen ei wneud i wella canlyniadau ar gyfer unigolion sy’n defnyddio gwasanaethau gofal a chymorth, a sut orau i wneud i hynny ddigwydd.

Bydd gan Gofal Cymdeithasol Cymru, yn yr un modd â’r Cyngor Gofal ar hyn o bryd, berthynas waith agos gyda Llywodraeth Cymru a bydd ganddo rôl eang yn darparu cyngor ar ei gyfer.

1. **Ble galla i gael rhagor o wybodaeth am Ddeddf Rheoleiddio ac Arolygu Gofal Cymdeithasol (Cymru) 2016?**

Mae’r cwestiynau cyffredin hyn yn rhan o gyfres o ddeunyddiau codi ymwybyddiaeth am y Ddeddf. [Ceir adnoddau ychwanegol yma](http://www.cgcymru.org.uk/adnoddau-dysgu-deddf-rhagc/).